Referat af menighedsrådsmøde tirsdag, d. 16. november 2021 Til stede: Helle Petersen, Marie Louise Villadsen, Kamilla Holmgren, Jesper Schmidt Hansen, Martin Hjøllund, Allan Nielsen, regnskabsfører Merete Lorentzen og Kasper Høyer.

1. Snak om tro, oplæg ved Kasper

Vi drøftede et par spørgsmål fra Kirkefondets Debatspil om Folkekirken.

2. Konstituering

Helle Petersen blev enstemmigt valgt til formand

Martin Hjøllund blev valgt til næstformand

Marie Louise Villadsen blev valgt til kontaktperson

Kasper Høyer blev valgt til sekretær

Kasper Høyer blev valgt til kasserer

Kamilla Holmgren blev valgt til kirkeværge i Landet

Jesper Schmidt Hansen blev valgt til kirkeværge i Ryde

Udvalgene fortsætter uændret.

3. Orientering v/formand

Vi havde en fin Allehelgensgudstjeneste.

Morten fra MJ Byg kalker Ryde kirke udvendig i forsommeren og river skuret ned i januar-februar.

Der er lidt fugtproblemer i graverhuset i Ryde, som vil være enkle at udbedre. MJ Byg vil give et tilbud.

De nye coronaregler berører ikke os.

Pr. 1. november startede arbejdet med den indvendige kalkning i Ryde op. Vi har fået afklaret, at de ansatte lønnes efter overenskomsten. Arkitekt, murer, Helle, Jesper og Yvonne havde et lille møde på stedet på murerens foranledning og blev enige om, at det ville være bedre at rense mure og loft i bund, og at det kan gøres for en merudgift på knap 100.000 kr. Det synes vi er en god ide, og vi vil bede arkitekten udarbejde projektet efter den målsætning.

4. Regnskab v/Merete

Kvartalsrapport for 3.kvt. 2021 blev behandlet og taget til efterretning.

Vi har allerede fået provstiets bemærkninger, og de vil have, at vi hensætter yderligere 150.000 kr fra driftskontoen til anlægskontoen.

 Vi anerkender, at vores kassebeholdning er for stor, men vi påtænker at indkøbe en motorbør og et løvsugeanlæg til kirkegårdene og Udbedre fugtproblemer i graverhuset, og derfor vil vi bede provstiet om kun at skulle overføre 100.000 kr til anlægskontoen.

5. Gennemgang af Dataarkiv v/ Kasper og Merete

Vi havde en lille rundtur i Dataarkivet.

6. Opdatering på Organistsituationen

Kasper laver udkast til en annonce, som han klarer af med stiftet, og derefter sender han den til Helle og Marie Louise til godkendelse, og derefter til formand og kontaktperson i Vesterborg til godkendelse, og så slår vi en annonce op.

7. MR’s årshjul, udkast fra Marie Louise

Vi snakkede årshjulet igennem.

8. Evt.

Helle foreslår, at vi indkøbte et sæt på 20 stk. af “100 salmer”

Næste møde: mandag den 7. februar 2022